Arajanų nacionalinis parkas
Arajanų nacionalinis parkas (isp. Parque Nacional Los Arrayanes) – saugoma gamtos teritorija Argentinoje, šiaurės vakarų Patagonijoje, Neukeno provincijoje. Užima 17,53 km² plotą. Išsidėstęs Nauel Uapi ežero vakarinėje dalyje, Quetrihué pusiasalyje, 3 km nuo Vilja La Angosturos. Nacionaliniame parke yra unikalus arajanų medžių miškas, kuriame medžių amžius svyruoja nuo 300 iki 600 metų. Mišką galima pasiekti plaukiant per Nauel Uapi ežerą. Plėtojamas kalnų dviračių sportas. Būdinga gyvūnija: pudu, Pietų Andų elniai, guanakai, Dromiciops gliroides, lapės, įvairūs paukščiai (Andų kondorai, ereliai, sakalai, geniai). Arajanų nacionalinis parkas atsiskyrė nuo Nauel Uapi nac. parko 1971 m., kad apsaugotų naįprastą mišką.